C 88/68
MT
Il-Ġurnal Uffiċjali tal-Unjoni Ewropea
24.2.2022
In-network ta’ nixxigħat “Jalle” u “Estey”, li jiskulaw il-ħamrija kollha fil-fluss tagħhom lejn il-Gironde, jaqsmu dawn l-ambjenti, u jagħmlu l-quċċati tal-għoljiet biż-żrar jispikkaw.
Barra minn hekk jiffurmaw diversi konfini muniċipali.
Għalhekk, iż-żona ġeografika tad-Denominazzjoni ta’ Oriġini Kkontrollata Saint-Estèphe tikkorrispondi għatterritorju tal-commune ta’ Saint-Estèphe.
It-territorju tal-commune huwa separat mill-commune ta’ Saint-Seurin-deCadourne mill-art mistagħdra skulata mill-“Estey de la Calupeyre” fit-Tramuntana u mill-art mistagħdra ta’ Lafite skulata mill-“Jalle du Breuil” fin-Nofsinhar.
Il-ħamrija fuq il-quċċati tal-għoljiet biż-żrar fil-biċċa l-kbira tagħha hija ħamrija ramlija biż-żrar jew taflija biż-żrar.
Filparti tal-Punent, is-sodda ta’ blat tal-ġebla tal-ġir iebsa hija mgħottija b’mod irregolari minn ħamrija ramlija biż-żrar u ħamrija rendzina li mhix fonda.
L-għadd kbir ta’ tipi sedimentarji lokalizzati huwa parzjalment responsabbli għaddiversità tal-pajsaġġi u l-firxa ta’ kuluri tal-ħamrija.
L-ismijiet tal-postijiet lokali jirreferu kemm għat-topografija bl-għoljiet kif ukoll għan-natura biż-żrar tal-ħamrija b’ismijiet bħal “Cos” jew “Pez”.
Id-denominazzjoni ta’ oriġini kkontrollata Saint-Estèphe hija l-aktar waħda fit-Tramuntana mid-denominazzjonijiet ta’ oriġini kkontrollata marbuta ma’ commune speċifiku fir-reġjun ta’ Médoc u t-tieni l-akbar waħda f’termini ta’ erja.
Il-vinji jgħattu l-biċċa l-kbira tal-quċċati tal-għoljiet fiż-żona muniċipali, u b’hekk isawru l-pajsaġġ.
Iż-żona jaqsamha network dens ta’ toroq żgħar li jservu numru ta’ rħula żgħar.
Dawk l-irħula żgħar, bħal Marbuzet, Blanquet, Pez, Leyssac u Saint-Corbian, jinsabu madwar ix-chateaus tal-vitikultura.
L-aktar “crus” fini jistgħu jiġu identifikati mix-chateaus solitarji meraviljużi f’nofs il-vinji tagħhom.
Fin-Nofsinhar u fit-Tramuntana tal-commune, il-widien umdi, li jiffurmaw artijiet mistagħdra perpendikolari għallestwarju, fihom mergħat u f’xi postijiet boskijiet.
Fl-aħħar nett, lejn il-Lvant, il-quċċati tal-għoljiet biż-żrar taħt id-dwieli, li huma karatteristika tad-denominazzjoni ta’ oriġini kkontrollata Saint-Estèphe, jinsabu qrib ħafna tal-estwarju, u b’hekk inaqqsu l-erjas tal-“palus” għal strixxa b’wisa’ ta’ 200 sa 300 metru.
8.2.
Deskrizzjoni tal-fatturi umani rilevanti għar-rabta Fis-seklu 13, Gui Martin de Saint-Estèphe, il-kap tal-uffiċċju tal-arċipriet ta’ Lesparre, kien il-Lord ta’ Calon.
SaintEstèphe mbagħad bdiet issir magħrufa għad-“dwieli tajbin” tagħha, li diġà kienu jrendu aktar qligħ miċ-ċereali.
Fitterritorju ta’ dik li wara kellha ssir il-commune ta’ Saint-Estèphe, id-dominji ta’ lords oħra ffurmaw il-pedament storiku tal-irħula żgħar, bħad-dominju ta’ Blanquet jew id-dominju sudditu ta’ Lassalle de Pez.
Fis-sekli 17 u 18, id-dieċmi ta’ Saint-Estèphe kienu l-ogħla fir-reġjun ta’ Médoc.
Madankollu, skont l-istorja, ir-reputazzjoni tal-inbejjed ta’ Saint-Estèphe kienet marbuta mill-qrib mal-attività tan-negozjanti ta’ Bordeaux li kienu jqaddmu u jbigħu l-inbejjed.
Fis-seklu 19 li kien wieħed ta’ prosperità, ġew stabbiliti l-artijiet kbar tal-lum.
Ix-chateaus kbar u meraviljużi minn dak iż-żmien huma xhieda tal-prosperità, il-poter u d-dinamiżmu tagħhom.
Bħalma hu l-każ għad-denominazzjonijiet ta’ oriġini kkontrollati l-oħra għall-inbid fil-peniżola ta’ Médoc, il-“crus” mill-commune ta’ Saint-Estèphe ġew rikonoxxuti fid-diversi klassifikazzjonijiet tal-artijiet mfassla mis-sekli 17 u 18 ’l hawn.
B’hekk, il-klassifikazzjoni tal-inbejjed ta’ Bordeaux tal-1855 irrikonoxxiet ħames “crus” fil-commune ta’ SaintEstèphe u l-klassifikazzjoni tal-1932 tal-inbejjed “cru bourgeois” tat madwar 40 “crus”.
Illum, kważi nofs l-inbejjed ta’ Saint-Estèphe jinbiegħu barra mit-territorju nazzjonali, lejn il-Belġju, ir-Renju Unit, il-Ġermanja u n-Netherlands, jew jiġu esportati lejn l-Istati Uniti, l-Iżvizzera u l-Asja.
Id-denominazzjoni ta’ oriġini kkontrollata Saint-Estèphe ġiet rikonoxxuta bid-Digriet tal-11 ta’ Settembru 1936.
Ir-reġjun tal-vitikultura jipproduċi medja ta’ 65 000 ettolitru ta’ nbid aħmar bla gass.
L-inbejjed huma ta’ lewn aħmar skur.
Normalment jiġu prodotti minn taħlita ta’ varjetajiet li fihom il-Cabernet Sauvignon N hija l-varjetà ewlenija.
Din il-varjetà tagħti lill-inbejjed struttura robusta b’ammont kbir ta’ tannini.
Il-varjetà Merlot N spiss tissupplimenta n-noti tal-ħwawar b’noti ta’ frott aħmar.
L-istruttura u l-kumplessità huma msaħħa mill-varjetà Cabernet Franc N jew Petit Verdot N; din tal-aħħar tista’ żżid il-freskezza fis-snin ta’ maturità sħiħa.
Dawn l-inbejjed b’palat sħiħ u qawwija jridu jitqaddmu għal numru ta’ snin biex jiksbu bilanċ, togħma ta’ frott u finezza.
Il-kwalità u l-oriġinalità tal-inbejjed bid-denominazzjoni ta’ oriġini kkontrollata Saint-Estèphe jistgħu jiġu ttraċċati lura għall-kumplimentarjetà eċċezzjonali tal-ħamrija u l-post topografiku tal-irqajja’ qrib l-estwarju, li tipproteġi l-vinji mill-estremi klimatiċi.